**Pacienta piekrišana endovazalai lāzeroperācijai (EVLT)**

**ar sānu zaru ekstirpāciju**

Pacienta vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Personas kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I**

Asins plūsmu vēnas pareizā virzienā no perifērijas uz centru (uz sirdi) nodrošina sirds piesūcošā darbība, elpošana, kāju muskuļu darbība ("muskuļu pumpis") un vēnu vārstules. Ja kāds no kompo­nentiem funkcionē nepietiekoši, īpaši vēnu vārstules, attīstās venozais sastrēgums, galvenokārt asins pretplūsmas (refluksa) dēļ.

Veicot EVLT tiek slēgti tikai bojātie virspusējo vēnu posmi, lai nodrošinātu asins plūsmu pareizajā virzienā pa veselajām vēnām. Lielākā asiņu daļa (85-90%) plūst pa dziļajām vēnām, tāpēc slēgto zemādas vēnu trūkums Jums neradīs nekādus venozās asins rites traucējumus.

EVLTveic lokālā un intravenozā anestēzijā. Pēc ādas dezinfekcijas ultrasonogrāfijas kontrolē distāli punktē bojāto stumbra vēnu un ievada lāzera gaismas vadu līdz asinsvada ieplūdes vietai dziļajā vēnā. Aktivizējot diožu tipa lāzeru, caur gaismas vadu lāzera izdalītā enerģija nonāk vēnas iekšpusē un to termiski slēdz. Caur sīkiem l-3mm gariem ādas griezieniem, ar speciāliem instrumentiem (Varadeja metode) izvelk bojātos vēnu sānu zarus. Sīkās brūcītes salīmē vai sašuj ar ļoti smalkiem kosmētiskiem diegiem. Piedāvātā EVLT metode, atšķirībā no ierastajām vēnu operācijām (flebektomijām), ir ar sevišķi labu kosmētisko efektu un netraumatiska.

Izvēlētā operācijas metode var mainīties, ja operācijas gaitā attīstās vai atklājas neparedzētas situācijas.

**II**

**Komplikācijas un blaknes**

Jebkura ķirurģiska manipulācija vai operācija ir saistīta ar komplikāciju risku. Tomēr arī rūpīgi izmeklētiem pacientiem un pēc ideāli veiktas operācijas ir iespējamas sekojošas komplikācijas vai blaknes:

* alerģija uz medikamentiem,
* asins izplūdumi zemādā,
* asiņošana,
* brūces iekaisums vai infekcija,
* limfostāze vai limforeja no operācijas brūces,
* dziļo vēnu tromboze,
* plaušu artērijas trombembolijas,
* pārejoši ādas jušanas traucējumi operācijas zonā,
* ādas pigmentācija vai kapilāru tīkliņa parādīšanās operētās vēnas rajonā,
* kelloida rēta.

**III**

 **Pacienta pienākumi**

☝ ***Pirms operācijas:*** Ar vislielāko atbildību jāsniedz ziņas par savu veselības stāvokli.

***Pēc operācijas:***

* jāierodas uz visām ārsta nozīmētajām pēcoperācijas vizītēm,
* precīzi jālieto nozīmētie medikamenti un jāievēro ieteiktais režīms,
* kompresijas zeķes jāvalkā ārsta noteikto periodu,
* l mēnesi pēc operācijas jāierobežo fiziskā slodze, jāizvairās no lidojumiem,
* l mēnesi pēc operācijas nav ieteicams sauļoties, apmeklēt solāriju, pirti,
* par jebkādiem veselības traucējumiem pēcoperācijas periodā, pirmkārt, jāinformē ārstējošais ārsts personīgi vai telefoniski.

**IV**

**Ārsts (asinsvadu ķirurgs) Sergejs Kovaļovs ­man izskaidroja operācijas būtību un norisi.**

**Man tika** **izskaidrotas iespējamās komplikācijas un blaknes operācijas laikā un pēc tās. Man bija iespējams uzdot jautājumus un tie visi tika atbildēti.**

**Esmu** (pacienta vārds, uzvārds) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **informēta (-s) par režīmu un pacienta pienākumiem pirms un pēc operācijas, ko saņēmu rakstiskā veidā.**

 **Es piekrītu, ka izvēlēto operāciju man veic ārsts (asinsvadu ķirurgs) Sergejs Kovaļovs un uzticu viņam izvēlēties atbilstošus asistentus, anesteziologu un citas manai aprūpei nepieciešamās personas. Saprotu, ka jebkura papildus procedūra, par ko iepriekš nav bijusi runa, tiks veikta nepieciešamības gadījumā un tikai manās interesēs.**

**Datums:\_\_\_\_\_\_\_\_\_\_\_\_\_\_\_\_\_ Plkst.:\_\_\_\_\_\_\_\_\_\_\_\_\_\_**

**Pacienta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vārds, uzvārds) (paraksts)

**Asinsvadu ķirurgs:** Sergejs Kovaļovs  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(paraksts)

**Asinsvada ķirurga mobilā telefona Nr.: +371 29283519**